《和邵山人过字韵二首 其一》
元代·沈梦麟

吴松东去群鸿散，苕霅西来一舸过。池上屡陪山简醉，座中曾听薛华歌。

中年乡国黄尘合，长夏江村绿树多。拟与贺公同结伴，黄冠野服晚婆娑。

作者简介：沈梦麟（1307—1399），字原昭，吴兴人，元末明初文学家，享年九十三岁。少有诗名。元末，以乙科授婺州学正。迁武康令，解官归隐。明初，以贤良征，辞不起。应聘入浙闽，校文者三，会试同考者再。太祖称他“老试官，”知其志不可屈，亦不强以仕。梦麟于七言律体最工，时称“沈八句”。著有《花溪集》三卷。